האדם נגד הדבורה

האדם נגד הדבורה (באנגלית: Man vs. Bee) היא סדרה קומית בריטית של נטפליקס משנת 2022. היא נוצרה על ידי רואן אטקינסון וויליאם דייוויס. כל הפרקים בבימויו של דייוויד קר. המככב בסדרה הוא רואן אטקינסון אשר מככב כאדם חסר מזל שמוצא את עצמו נלחם עם דבורה בדרכים שונות, בעודו שומר על בית אחוזה מודרנית של זוג עשיר. הסדרה עלתה לשירות הסטרימינג של החברה ב-24 ביוני 2022. הסדרה צברה כ-18.2 מיליון צפיות במהלך סוף השבוע הפותח שלה, והגיעה למקום העשירי בעולם בנטפליקס תוך יומיים. עד 3 ביולי 2022, הסדרה צברה כ-25.4 מיליון צפיות ועלתה למקום השביעי בנטפליקס בעולם. רואן אטקינסון – בתור טרבור בינגלי, הוא עובד כשומר בית שמוצא את עצמו בקרב עם דבורה כשהוא גורם נזק בלתי הפיך. ג'ינג לוסי – בתור נינה קולסטד-ברגנבאטן, הבעלים של האחוזה המפוארת שטרבור שומר עליה, מכיוון שהם טסים לחופשה. לזוג יש כלבה בשם "קאפקייק". ג'וליאן ריינד-טאט – בתור קריסטיאן קולסטד-ברגנבאטן, בעלה של נינה. גרג מקיו – בתור הגנן. אינדיה פאולר – בתור מאדי, בתו של טרבור. קלאודי בלקלי – בתור ג'ס, אשתו לשעבר של טרבור. טום באסדן – בתור השוטר. שלושת הפורצים: גדימינאס אדומייטיס – בתור מארק; כריסטיאן אליפו – בתור קארל; ודניאל פרן – בתור לואיס. צ'יזי אקודולו – בתור השופטת. עיישה קלה – בתור הבלשית. הסדרה תוכננה במקור עבור רשת אחרת, אך כאשר הם דחו את הסדרה, היא הוצעה לנטפליקס. אטקינסון אמר שהסדרה נוצרה בהשראת קטע של מיסטר בין מ-1992. אטקינסון תיאר את דמותו כ"שונה" ממיסטר בין, כ"אדם הרבה יותר נחמד ונורמלי". כתיבת התסריט נכתבה קצת יותר משלוש שנים, וצולמה שנה לפני היציאה לאקרנים. במאי הסדרה דייוויד קר הודיע שהוא מצפה לעונה שנייה. הסדרה צולמה במשך 12 שבועות, הסצנות הפנימיות באולפני בווינגדון (אנ') בהרטפורדשייר. הסדרה לא צולמה בבית אמיתי, והפריטים היקרים שימשו להמחשת "אורח החיים היוקרתי של בני הזוג" ולא שולמו על ידי בעלי המותגים. בנוסף, הסדרה יצרה העתק דומה למכונית אספנות מסוג "יגואר" (אי-טייפ) שהייתה בין המכוניות הראשונות שיוצרו על ידה כדי שטרבור (רואן אטקינסון) יוכל להרוס. הדבורה הייתה דגם פיזי, או שנוצרה במחשב על ידי Framestore (אנ'). הסדרה הוכרזה ב-13 בדצמבר 2020. צוות השחקנים ותאריך היציאה הוכרזו ב-14 באפריל 2022. הטריילר הרשמי פורסם ב-26 במאי 2022. קידום הסדרה כלל שלט חוצות במנצ'סטר, וקטע בקומיקס Beano מאת נייג'ל פרקינסון (אנ'). "האדם נגד הדבורה", במסד הנתונים הקולנועיים IMDb (באנגלית) "האדם נגד הדבורה", באתר נטפליקס "האדם נגד הדבורה", באתר Rotten Tomatoes (באנגלית) "האדם נגד הדבורה", באתר Metacritic (באנגלית) "האדם נגד הדבורה", במסד הנתונים הקולנועיים KinoPoisk (ברוסית) Selome Hailu, Selome Hailu, Netflix Top 10: ‘Umbrella Academy’ Season 3 Usurps ‘Stranger Things 4’ With 125 Million Hours Watched, Variety, ‏2022-06-28 (באנגלית) Selome Hailu, Selome Hailu, Netflix Top 10: ‘Stranger Things 4’ Becomes Second Title Ever to Cross 1 Billion Hours Viewed, Variety, ‏5 ביולי 2022 (באנגלית) Max Goldbart, ‘Crazy Rich Asians’ Star Jing Lusi Boards Netflix’s ‘Man Vs Bee’ As Rowan Atkinson Comedy Reveals Cast, Deadline, ‏14 באפריל 2022 (באנגלית) "Rowan Atkinson admits secrets behind his lasting comedy legacy". Digital Spy (באנגלית). 2022-06-24. נבדק ב-2022-10-19. Rowan Atkinson calls Man Vs Bee an “extrapolation” of old Mr Bean sketch, Radio Times (באנגלית) K. J. Yossman, ‘Man vs Bee’ Director David Kerr Details Working With Rowan Atkinson, CGI Bee: ‘It’s Moby Dick in Miniature’, Variety, ‏24 ביוני 2022 (באנגלית) Man vs Bee location guide: Where is the luxury home in Netflix's comedy series?, Radio Times (באנגלית) Vrushali Padia, A Look Back At The 9600 HP: The Origin Of The Jaguar E-Type, HotCars, ‏2021-06-19 (באנגלית אמריקאית) Anita Singh, ‏Netflix turns Rowan Atkinson’s Man vs Bee into shop window for luxe products, The Telegraph, 25 June 2022 Bruce Haring, Netflix To Add Seven New Original Scripted Series In The UK, Deadline, ‏13 בדצמבר 2020 (באנגלית) Rowan Atkinson Is at War with a Bee in MAN VS BEE Trailer, Nerdist (באנגלית) Tina Campbell, Rowan Atkinson poses with flower sculpture of himself to help endangered bees, Evening Standard, ‏23 ביוני 2022 (באנגלית)